### | | | | --- | --- | | | | | --- | | **Teknik- og Miljøudvalget** 8. august 2019 Sagsnr. 710-2019-605 Dok.nr. 710-2019-156675 Sagsbehandler DPSVE | | 47.                 Budget 2020-23 - Fagudvalgenes drøftelse af forslag til prioriteringsblokke - Åbent

###

|  |  |
| --- | --- |
| Tidl. politisk behandling | TM-U, 13.06.19, pkt. 33 |
| Forventet sagsgang | TM-U |
| Lovgrundlag |  |

###

**SAGENS INDHOLD**

Byrådet godkendte 29. januar 2019
processen for budget 2020-23.

I den forbindelse blev det
besluttet, at administrationen skal udarbejde forslag til såvel reduktioner som
udvidelser på 1 procent af serviceudgifterne. Herudover skal administrationen
udarbejde forslag til anlægsprojekter.

I henhold til processen blev foreninger,
institutionsbestyrelser, samarbejdsudvalg mv. i april 2019 inviteret til at
komme med forslag til budgettet.

På udvalgsmøderne i juni måned
2019 blev fagudvalgene præsenteret for oversigter over administrationens
foreløbige forslag til reduktioner, udvidelser og anlæg inden for det
respektive udvalgs område. Herudover drøftede fagudvalgene de eksterne forslag
fra foreninger, institutionsbestyrelser mv.

2. august 2019 fremsender
administrationen sine forslag til reduktioner, udvidelser og anlægsprojekter
til Byrådet.

På de politiske udvalgsmøder i
august drøfter fagudvalgene og Økonomiudvalget de fremsendte reduktions-,
udvidelses- og anlægsforslag inden for eget område med henblik på Byrådets
videre behandling.

**VURDERING**

Administrationen har udarbejdet
forslag til reduktioner og udvidelser på 1 procent af serviceudgifterne
svarende til ca. 19,7 mio. kr.

Forslagene til reduktioner og
udvidelser er fordelt på fagudvalgene i forhold til udvalgenes andel af
serviceudgifterne.

Administrationen har ligeledes
udarbejdet forslag til anlægsprojekter i budget 2020-23.

Det samlede budgetmateriale
sendes særskilt til Byrådet. I forlængelse heraf offentliggøres
administrationens forslag til reduktioner, udvidelser og anlægsprojekter på
kommunens hjemmeside www.favrskov.dk.

Politiske forslag til budgettet,
som ønskes drøftes på budgetseminaret, skal fremsendes senest 14. august 2019.

KL har meddelt, at
forhandlingerne med regeringen om kommunernes økonomi for 2020 er udskudt. Der
forventes således først en aftale om kommunernes økonomi i starten af
september. Samtidig er kommunernes frist for endelig vedtagelse af budget
2020-23 rykket til 5. november 2019. Tidsplanen for Favrskov Kommunes
budgetlægning er derfor ændret. Det har betydning for tidspunkterne for såvel
de politiske forhandlinger om budgettet, institutionernes høringsperiode,
afholdelse af borgermøde samt Byrådets endelige vedtagelse af budgettet for
2020-23.

Den endelige tidsplan for de
konkrete budgetforhandlinger forventes fastlagt i forbindelse med de
informationsmøder, som KL har inviteret til 11.-12. september 2019 om
økonomiaftalens resultater.

**ØKONOMI**

De økonomiske
konsekvenser fremgår af de enkelte forslag til prioriteringsblokke.De endelige økonomiske konsekvenser afhænger af Byrådets
vedtagelse af budgettet.

**INDDRAGELSE**

Foreninger,
institutionsbestyrelser, samarbejdsudvalg mv. har haft mulighed for at stille
forslag til budgettet indtil 16. april 2019.

Som følge af at der endnu ikke er
indgået en økonomiaftale mellem regeringen og KL vil tidspunkterne for den
videre inddragelse i budgetprocessen blive revideret.

Leder- og
medarbejderrepræsentanter inddrages i budgetprocessen via drøftelser på deres
respektive samarbejdsudvalgsmøder samt på fællesmøder mellem Økonomiudvalget og
Hovedsamarbejdsudvalget.

Efter Byrådets
budgetforhandlinger vil kommunens ledere og medarbejderrepræsentanter blive
orienteret om status på budgetarbejdet. Byrådets budgetforslag sendes
efterfølgende i høring, og der afholdes i høringsperioden et borgermøde om
budgettet.

**INDSTILLING**

Direktøren for Teknik og Kultur
indstiller til Teknik- og Miljøudvalget:

1.    At forslagene til
reduktioner, udvidelser og anlæg inden for Teknik- og Miljøudvalgets område
drøftes.

**BESLUTNING**